मानपुर/ गिरधरपुर/ (श्योपुर). मध्य प्रदेश के श्योपुर शहर से 20 किमी दूर एक 250 साल पुराने महल (गढ़ी) में एक तांत्रिक बावड़ी आज रहस्य बनी हुई है। इस बावड़ी का पानी पीने से सगे भाई तक आपस में लड़ने-झगड़ने लगते थे। राजपरिवार और अन्य लोगों के साथ जब ऐसी घटनाएं बढ़ गईं तो शासक ने इस बावड़ी को बंद करने का फैसला लिया। आगे ऐसी है यह रहस्यमय तांत्रिक बावड़ी ...
-यह बावड़ी श्योपुर जिले के गिरधरपुर कस्बे में स्थित हीरापुर गढ़ी में अवशेष के रूप में मौजूद है।
- 99 साल के मोतीलाल शर्मा ने बताया बचपन में माता-पिता और दादा ने उन्हें तांत्रिक बाबड़ी के बारे में ये बातें बताई थीं।
- राजा गिरधर सिंह गौड़ ने 250 साल पहले अपने शासनकाल में गढ़ी में 8 बावड़ियां तैयार करवाई थीं।
- इसमें एक बावड़ी है, जिसे तांत्रिक बावड़ी कहा जाता है।
- इस बावड़ी को लेकर गांववालों के बीच एक किस्सा जुबान पर है।
- लोग कहते हैं कि इस बावड़ी का पानी पीने से सगे भाई झगड़ने लगते थे।
- जब राजपरिवार और अन्य लोगों के बीच ऐसी घटनाएं होने लगी तो राजा ने इस पाटवा दिया।
- किंवदंती है कि एक नाराज तांत्रिक ने जादू-टोना कर दिया था, जिसके बाद से इस बावड़ी के पानी का ऐसा प्रभाव हो गया था।
- बावड़ी करीब 100 वर्ग फीट की है और यह 10 फीट गहरी है।
- यह बावड़ी गढ़ी परिसर में सोरती बाग में शिवजी के स्थान के पास स्थित है।
- यहां पहले आम के पेड़ थे और इस बाग में राजा अक्सर आते थे।
- आज यहां चार-पांच बावड़ियां बची हैं।
- एक बावड़ी में आज भी पानी भरा रहता है।
तांत्रिकों के लिए प्रसिद्ध था यह नगर
- समाजसेवी कैलाश पारासर ने बताया कि हीरापुर गढ़ी ऐतिहासिक है।
- राजा गिरधर सिंह गौड़ ने इस सुंदर नगर को बसाया था, जो आज दुर्दशा का शिकार है।
- यह नगर जादूगरों और तांत्रिकों के लिए प्रसिद्ध रहा है।
- तांत्रिकों को लेकर लोगों के बीच एक किंवदंती भी प्रचलित है।
- समाजसेवी कैलाश पारासर ने बताया कि एक बार दो जादूगरों के बीच कड़ा मुकाबला हुआ।
- एक जादूगर ने ताड़ के पेड़ को जादू से पेड़ को तोड़ दिया, तो दूसरे ने उसे जोड़ दिया।
- लेकिन पेड़ के जुड़ने में एक सिरा थोड़ा अंतर से जुड़ा।
- यह पेड़ काफी दिनों तक मौजूद रहा।
गांव एक नाम दो
- इस पुराने नगर का नाम हीरापुर है, लेकिन लोग इसे गिरधपुर कहते हैं।
- यहां आज नैरोगेज रेलवे स्टेशन है और उसका नाम गिरधपुर है।
- राजा गिरधर सिंह के नाम से लोग यहां के एक हिस्से को गिरधरपुर और पुराने हिस्से को हीरापुर नाम से पुकारते हैं।
आज दुर्दशा का शिकार है यह महल
- बुजुर्ग पाराशर कहते हैं कि यह गढ़ी आज दुर्दशा का शिकार है।
- मुख्य दरवाजे व उसके सामने मैदान में अतिक्रमण है। महल के आसपास झाड़ियां उग आई हैं।
- महल के बाहर एक शिवजी का मंदिर है, लेकिन अब उसमें देवी प्रतिमा बैठा दी गई है।
- गढी के अंदर एक छोटे मंदिर में शिवलिंग और भैरव प्रतिमा है।
- इस महल नष्ट होने के कगार पर है।
- दुःख इस बात का है कि अपनी पहचान को बचाने की बजाय लोग तो इसे बर्बाद करने में लगे हैं।
- राजाओं की सुंदर छत्रियां, पानी की बाबडियां बर्बादी की स्थिति में हैं।
जो भी बावड़ी का पानी पीता, होता था उसका विवाद
''तांत्रिक बाबड़ी के बारे में यहां सबको पता है। इसका पानी पी लेने से पड़ोसी, परिवारों और सगे भाई तक आपस में लड़ने लगते थे। राजा गिरधर सिंह ने उसी समय इस बाबड़ी को पाट दिया। उसके बाद लड़ाई-झगड़े भी खत्म हो गए। उसके बाद से बाबड़ी बंद है। कहा जाता है कि किसी तांत्रिक ने यहां जादू-टोना कर दिया था। इसके बाद जो भी व्यक्ति बाबड़ी का पानी पीते थे, उनका विवाद होने लगता था।''- मोती लाल शर्मा, (उम्र 99 वर्ष)
आगे की स्लाइड्स में 250 साल पुराने की महल और तांत्रिक बावड़ी की फोटोज...
hin_Deva awa_Deva hin_Deva awa_Deva hin_Deva awa_Deva hin_Deva hin_Deva hin_Deva awa_Deva awa_Deva hin_Deva hin_Deva awa_Deva hin_Deva awa_Deva hin_Deva hin_Deva awa_Deva hin_Deva hin_Deva hin_Deva awa_Deva awa_Deva awa_Deva awa_Deva awa_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva